CELEX: 32015D1772
Language: da
Date: 2015-09-28 00:00:00
Title: Den Udenrigs- og Sikkerhedspolitiske Komités afgørelse (FUSP) 2015/1772 af 28. september 2015 om overgangen af EUNAVFOR MED til operationens anden fase, der er fastlagt i artikel 2, stk. 2, litra b), nr. i), i afgørelse (FUSP) 2015/778 om Den Europæiske Unions militæroperation i det sydlige centrale Middelhavsområde (EUNAVFOR MED) (EUNAVFOR MED/2/2015)

3.10.2015   
            
            
               DA
            
            
               Den Europæiske Unions Tidende
            
            
               L 258/5
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2015/1772
   af 28. september 2015
   om overgangen af EUNAVFOR MED til operationens anden fase, der er fastlagt i artikel 2, stk. 2, litra b), nr. i), i afgørelse (FUSP) 2015/778 om Den Europæiske Unions militæroperation i det sydlige centrale Middelhavsområde (EUNAVFOR MED) (EUNAVFOR MED/2/2015)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse (FUSP) 2015/778 af 18. maj 2015 om Den Europæiske Unions militæroperation i det sydlige centrale Middelhavsområde (EUNAVFOR MED) (1), særlig artikel 6, stk. 1, og
   ud fra følgende betragtninger:
   
               (1)
            
            
               Den øverstbefalende for EUNAVFOR MED har meddelt, at operationen har opfyldt alle militære mål for første fase i forbindelse med indsamling af oplysninger og efterretninger, og har foreslået, at operationen bør gå videre til anden fase, der er fastlagt i artikel 2, stk. 2, litra b), nr. i), i afgørelse (FUSP) 2015/778.
            
         
               (2)
            
            
               Rådet konkluderede på samlingen den 14. september 2015, at alle betingelser er opfyldt, for at EUNAVFOR MED kan gå videre til operationens anden fase, der er fastlagt i artikel 2, stk. 2, litra b), nr. i), i afgørelse (FUSP) 2015/778.
            
         
               (3)
            
            
               Overgangen til operationens anden fase bør finde sted den 7. oktober 2015.
            
         
               (4)
            
            
               Overgang til efterfølgende faser af EUNAVFOR MED, herunder den fase, der er fastlagt i artikel 2, stk. 2, litra b), nr. ii), i afgørelse (FUSP) 2015/778, vil blive underkastet en yderligere vurdering fra Rådet af, om betingelserne for overgangen er opfyldt, under hensyntagen til eventuelle gældende resolutioner fra FN's Sikkerhedsråd og samtykke fra de berørte kyststater, og en afgørelse truffet af Den Udenrigs- og Sikkerhedspolitiske Komité om, hvornår overgangen skal finde sted, jf. afgørelse (FUSP) 2015/778 og Rådets afgørelse (FUSP) 2015/972 (2) om iværksættelse af operationen —
            
         VEDTAGET DENNE AFGØRELSE:
   Artikel 1
   Den Europæiske Unions militæroperation i det sydlige centrale Middelhavsområde (EUNAVFOR MED) går med virkning fra den 7. oktober 2015 videre til operationens anden fase, der er fastlagt i artikel 2, stk. 2, litra b), nr. i), i afgørelse (FUSP) 2015/778.
   Artikel 2
   De tilpassede regler for magtanvendelse i anden fase af operationen, der er fastlagt i artikel 2, stk. 2, litra b), nr. i), i afgørelse (FUSP) 2015/778, godkendes hermed.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 28. september 2015.
      
         
            På Den Udenrigs- og Sikkerhedspolitiske Komités vegne
         
         W. STEVENS
         
            Formand
         
      
   
   
      (1)  EUT L 122 af 19.5.2015, s. 31.
   
      (2)  Rådets afgørelse (FUSP) 2015/972 af 22. juni 2015 om iværksættelse af Den Europæiske Unions militæroperation i det sydlige centrale Middelhavsområde (EUNAVFOR MED) (EUT L 157 af 23.6.2015, s. 51).